KOMISSION TÄYTÄNTÖÖNPANOASETUS (EU) 2021/2052,

annettu 24 päivänä marraskuuta 2021,

työmarkkinoita ja asumista, sukupolvelta toiselle siirtyvää hyväosaisuutta ja huono-osaisuutta, asumiseen liittyviä ongelmia sekä kotitalouksien energiatehokkuutta koskevaa vuoden 2023 lisäaihetta koskevan tulojen ja elinolojen aihealueen otantatutkimuksen tietokokonaisuuksien teknisten tietojen täsmentämisestä Euroopan parlamentin ja neuvoston asetuksen (EU) 2019/1700 mukaisesti

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisten puitteiden vahvistamisesta otannalla kerättyihin yksilötason tietoihin perustuville henkilöitä ja kotitalouksia koskeville Euroopan tilastoille ja Euroopan parlamentin ja neuvoston asetusten (EY) N:o 808/2004, (EY) N:o 452/2008 ja (EY) N:o 1338/2008 muuttamisesta ja Euroopan parlamentin ja neuvoston asetuksen (EY) N:o 1177/2003 sekä neuvoston asetuksen (EY) N:o 577/98 kumoamisesta 10 päivänä lokakuuta 2019 annetun Euroopan parlamentin ja neuvoston asetuksen (EU) 2019/1700 (1) ja erityisesti sen 7 artiklan 1 kohdan,

sekä katsoo seuraavaa:

(1) Jotta voidaan varmistaa, että tulojen ja elinolojen aihealueen tutkimus toteutetaan asianmukaisesti, komission olisi täsmennettävä työmarkkinoita ja asumista, sukupolvelta toiselle siirtyvää hyväosaisuutta ja huono-osaisuutta, asumiseen liittyviä ongelmia sekä kotitalouksien energiatehokkuutta koskevaa vuoden 2023 lisäaihetta koskevien tietokokonaisuuksien tekniset tiedot.

(2) Tulojen ja elinolojen aihealue tarjoaa eurooppalaisessa ohjausjaksossa ja Euroopan sosiaalisten oikeuksien pilarissa edellytettäviä tietoja, erityisesti tulonjaosta, köyhyydestä ja sosiaalisesta syrjäytymisestä. Se tuottaa tietoa myös muille EU:n politiikan toimintapolitiikoille, jotka liittyvät elinoloihin ja köyhyyteen. Työmarkkinoita, asumista, sukupolvelta toiselle siirtyvää hyväosaisuutta ja huono-osaisuutta sekä asumiseen liittyviä ongelmia koskeville yksityiskohtaisille tiedoille on suuri poliittinen tarve. Kotitalouksien energiatehokkuutta koskeva lisäaihe on tärkeä erityisesti energiaköyhyyden torjumista koskevan jäsenvaltioille suunnatun suosituksen yhteydessä.

(3) Tässä asetuksessa säädetyt toimenpiteet ovat Euroopan parlamentin ja neuvoston asetuksen (EY) N:o 223/2009 (2) 7 artiklalla perustetun Euroopan tilastojärjestelmää käsittelevän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Tulojen ja elinolojen aihealueeseen kuuluvien yksityiskohtaisten aiheiden työmarkkinat ja asuminen, sukupolvelta toiselle siirtyvä hyväosaisuus ja huono-osaisuus, asumiseen liittyvät ongelmat sekä vuoden 2023 lisäaiheen kotitalouksien energiatehokkuus tietokokonaisuuksien tekniset tiedot vahvistetaan liitteessä, ja ne koskevat seuraavia: a) muuttujan tunnus, b) muuttujan nimi, c) tietosisällön kuvaus ja koodi, d) keruuyksikkö, e) keruutapa, f) viiteajanjakso.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä marraskuuta 2021. Komission puolesta Puheenjohtaja Ursula VON DER LEYEN

(1) EUVL L 261I, 14.10.2019, s. 1.

(2) Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).